title: http://risaleoku.com/oku/ossozler/600
article: أوت، معنًا ترقّى ايتمهين عوام ايچنده قدرڭ جاىِ إستعمالى وار. فقط او ده ماضيات و مصائبدهدر كه، يأسڭ و حزنڭ علاجيدر. يوقسه معاصى و إستقبالياتده دگلدر كه، سفاهته و عطالته سبب اولسون.
  ديمك قدر مسئلهسى، تكليف و مسئوليتدن قورتارمق ايچون دگل، بلكه فخر و غروردن قورتارمق ايچوندر كه، ايمانه گيرمش. جزءِ إختيارى، سيّئاته مرجع اولمق ايچوندر كه، عقيدهيه داخل اولمش. يوقسه محاسنه مصدر اولارق تفرعن ايتمك ايچون دگلدر.
  أوت قرآنڭ ديديگى گبى، إنسان سيّئاتندن تمامًا مسئولدر. چونكه سيّئاتى ايستهين اودر. سيّئات تخريبات نوعندن اولديغى ايچون، إنسان بر سيّئه ايله چوق تخريبات ياپابيلير. مدهش بر جزايه كسبِ إستحقاق ايدر. بر كبريت ايله بر أوى ياقمق گبى. فقط حسناتده إفتخاره حقّى يوقدر. اونده اونڭ حقّى پك آزدر. چونكه حسناتى ايستهين، إقتضا ايدن رحمتِ إلٰهيه و ايجاد ايدن قدرتِ ربّانيهدر. سؤال و جواب، داعى و سبب، ايكيسى ده حقدندر. إنسان يالڭز دعا ايله، ايمان ايله، شعور ايله، رضا ايله اونلره صاحب اولور. فقط سيّئاتى ايستهين، نفسِ إنسانيهدر (يا إستعداد ايله، يا إختيار ايله). ناصلكه بياض، گوزل گونشڭ ضياسندن بعض مادّهلر سياهلق و تعفّن آلير. او سياهلق، اونڭ إستعدادينه عائددر. فقط او سيّئاتى، چوق مصالحى تضمّن ايدن بر قانونِ إلٰهى ايله ايجاد ايدن ينه حقدر. ديمك سببيت و سؤال نفسدندر كه، مسئوليتى او چكر. حقّه عائد اولان خلق و ايجاد ايسه، داها باشقه گوزل نتيجه و ميوهلرى اولديغى ايچون گوزلدر، خيردر. ايشته شو سردندر كه: كسبِ شر، شردر· خلقِ شر، شر دگلدر. ناصلكه پك چوق مصالحى تضمّن ايدن بر ياغموردن ضرر گورن تنبل بر آدم دييهمز: "ياغمور رحمت دگل." أوت خلق و ايجاد 'Nبر شرِّ جزئى ايله برابر خيرِ كثير واردر. بر شرِّ جزئى ايچون خيرِ كثيرى ترك ايتمك، شرِّ كثير اولور. اونڭ ايچون او شرِّ جزئى، خير حكمنه گچر. ايجادِ إلٰهيده شر و چركينلك يوقدر. بلكه، عبدڭ كسبنه و إستعدادينه عائددر.
  ديمك قدر مسئلهسى، تكليف و مسئوليتدن قورتارمق ايچون دگل، بلكه فخر و غروردن قورتارمق ايچوندر كه، ايمانه گيرمش. جزءِ إختيارى، سيّئاته مرجع اولمق ايچوندر كه، عقيدهيه داخل اولمش. يوقسه محاسنه مصدر اولارق تفرعن ايتمك ايچون دگلدر.
  أوت قرآنڭ ديديگى گبى، إنسان سيّئاتندن تمامًا مسئولدر. چونكه سيّئاتى ايستهين اودر. سيّئات تخريبات نوعندن اولديغى ايچون، إنسان بر سيّئه ايله چوق تخريبات ياپابيلير. مدهش بر جزايه كسبِ إستحقاق ايدر. بر كبريت ايله بر أوى ياقمق گبى. فقط حسناتده إفتخاره حقّى يوقدر. اونده اونڭ حقّى پك آزدر. چونكه حسناتى ايستهين، إقتضا ايدن رحمتِ إلٰهيه و ايجاد ايدن قدرتِ ربّانيهدر. سؤال و جواب، داعى و سبب، ايكيسى ده حقدندر. إنسان يالڭز دعا ايله، ايمان ايله، شعور ايله، رضا ايله اونلره صاحب اولور. فقط سيّئاتى ايستهين، نفسِ إنسانيهدر (يا إستعداد ايله، يا إختيار ايله). ناصلكه بياض، گوزل گونشڭ ضياسندن بعض مادّهلر سياهلق و تعفّن آلير. او سياهلق، اونڭ إستعدادينه عائددر. فقط او سيّئاتى، چوق مصالحى تضمّن ايدن بر قانونِ إلٰهى ايله ايجاد ايدن ينه حقدر. ديمك سببيت و سؤال نفسدندر كه، مسئوليتى او چكر. حقّه عائد اولان خلق و ايجاد ايسه، داها باشقه گوزل نتيجه و ميوهلرى اولديغى ايچون گوزلدر، خيردر. ايشته شو سردندر كه: كسبِ شر، شردر· خلقِ شر، شر دگلدر. ناصلكه پك چوق مصالحى تضمّن ايدن بر ياغموردن ضرر گورن تنبل بر آدم دييهمز: "ياغمور رحمت دگل." أوت خلق و ايجاد 'Nبر شرِّ جزئى ايله برابر خيرِ كثير واردر. بر شرِّ جزئى ايچون خيرِ كثيرى ترك ايتمك، شرِّ كثير اولور. اونڭ ايچون او شرِّ جزئى، خير حكمنه گچر. ايجادِ إلٰهيده شر و چركينلك يوقدر. بلكه، عبدڭ كسبنه و إستعدادينه عائددر.